PÉNZÜGYI BIZOTTSÁG ELNÖKE
ELŐTERJESZTÉS
(a Képviselő-testület 2024. január 24-i ülésére)

TÁRGY: 
A POLGÁRMESTER ÉS AZ ALPOLGÁRMESTER JUTALMÁNAK MEGÁLLAPÍTÁSA
1. A polgármester illetményére vonatkozó szabályokat a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) tartalmazza. A jogszabályi rendelkezések értelmében a polgármester illetményének összege a 6/2022. (I.26.) számú képviselő testületi határozat alapján havi 975.000, - Ft.  A Képviselő-testületnek a döntés meghozatala tekintetében nincs mérlegelési jogköre, az illetmény összegét törvény állapítja meg.  

A közszolgálati tisztviselőkről szóló 2011. évi CXCIX. törvény (továbbiakban: Kttv.) tartalmazza a polgármester foglalkoztatási jogviszonyára vonatkozó rendelkezéseket. 
A Kttv. vonatkozó rendelkezései értelmében:

„225/A. § (1) A főállású polgármester foglalkoztatási jogviszonya a képviselő-testület és a polgármester között - a (2) bekezdés b) pontja kivételével - választással létrejövő, sajátos közszolgálati jogviszony. A polgármester tekintetében a képviselő-testület gyakorolja a munkáltatói jogokat.”
 225/H. § (1) A képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény vagy tiszteletdíj hathavi összegét.”
Domonyi László polgármester és Szedmák Tamás alpolgármester több mint két éven keresztül koordinálták és irányították a Petőfi 200 jubileumi emlékév rendezvényeit, attrakcióit, amellyel    Kiskőrös Város mind hazai, mind nemzetközi szinten méltán sok elismerést kapott, megnövekedve ezáltal ismertsége.

Domonyi László polgármester továbbá az energetikai válság menedzselésében is nagy szerepet vállalt. A város közintézményei és a közvilágítás energiatakarékos működtetésével több, mint 37 %-os megtakarítást eredményezett a városnak 2023-ban, amelynek egy részéből a jelenleg is folyamatban lévő közvilágítás korszerűsítését tudja finanszírozni az önkormányzat.
A Képviselő-testület Pénzügyi bizottsága 2/2024. (I.11.) számú határozatával javasolta a polgármester és az alpolgármester részére három havi illetménynek, illetve tiszteletdíjnak megfelelő összegű jutalom megállapítását a 2020-2023. évi időszakban végzett munkájuk elismeréseként.
Domonyi László polgármester és Szedmák Tamás alpolgármester a fenti időszakban végzett tevékenysége után jutalomban ezidáig nem részesült.
Mindezek figyelembevételével javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. január 16. 


                Pethő Attila s.k.,

               pénzügyi bizottság elnöke
HATÁROZAT-tervezet
A Képviselő-testület 

1. Domonyi László polgármester részére a közszolgálati tisztviselőkről szóló 2011. évi CXCIX. törvény 225/ H. § (1) bekezdése alapján 2020-2023. évi időszakban végzett munkájának értékelése alapján három havi illetményének megfelelő összeget, azaz 2.925.000 Ft jutalmat állapít meg.
2. Szedmák Tamás alpolgármester részére a közszolgálati tisztviselőkről szóló 2011. évi CXCIX. törvény 225/ H. § (1) bekezdése alapján 2020-2023. évi időszakban végzett munkájának értékelése alapján három havi tiszteletdíjának megfelelő összeget, azaz 702.000 Ft jutalmat állapít meg.

3. felkéri a polgármestert, hogy a 2024. évi költségvetési rendeletet a fentiek figyelembevételével terjessze elő.
Felelős: 

